คือปกติแล้วประจำเดือนจะมาทุกวันที่4ของทุกเดือนแล้วเดือนนี้ประจำเดือนมาแค่นิดเดียวพอเปื้อน(มีอะไรกับแฟนหลั่งในไม่ได้กินยาคุม)แล้วก็ไม่มาแต่หลังจากนั้นอีก1อาทิตย์อะคะมีเลือดออกอยากทราบว่าจะเป็นอะไรไหมค่ะ
สวัสดีค่ะ หากมีเลือดออกเพียงเล็กน้อยในวันที่ 4 มี.ค. แล้วหลังจากนั้นอีก 1 สัปดาห์ ได้มีเลือดออกมาอีก แนะนำควรลองตรวจหาการตั้งครรภ์ดูก่อนค่ะ เพราะเลือดที่ออกอาจไม่ใช่ประจำเดือนก็ได้ เช่น เป็นเลือดล้างหน้าเด็ก เป็นต้น แต่หากตรวจไม่พบการตั้งครรภ์ เลือดที่ออกในครั้งหลัง หากออกนาน 2-7 วัน ก็อาจเป็นเลือดประจำเดือนก็ได้ ส่วนเลือดที่ออกเพียงเล็กน้อยในวันที่ 4 อาจเกิดจากการทำงานของรังไข่ที่ผิดปกติไปก็ได้ค่ะ ดังนั้น หากตรวจไม่พบการตั้งครรภ์ ก็ให้สังเกตเลือดต่อไปก่อน หากเลือดที่ออกในครั้งหลังนี้ มีปริมาณมากผิดปกติ ออกต่อเนื่องหลายวัน หรือเลือดได้หยุดไป แต่หลังจากนี้ เกิดมีเลือดออกกะปริดกะปรอยอีกเรื่อยๆ ก็ควรไปพบสูติ-นรีแพทย์เพื่อหาสาเหตุ เช่น มีมดลูกอักเสบ มีเยื่อบุโพรงมดลูกหนาตัวผิดปกติ มะเร็งปากมดลูก มีภาวะไทรอยด์ฮอร์โมนผิดปกติ เป็นต้น